google/wiki40b huggingface dataset:
Camille Keaton

Biografija

Kyton gimė Arkanzaso valstijoje, Pine Bluff miestelyje ir yra garsaus nebyliojo kino komiko Buster Keaton anūkė. Šeima vėliau persikėlė į Atlantą. 1969 m. ji pateko į didelę automobilio avariją, po kurios veide liko žymūs randai.
1971 m. Kyton persikėlė gyventi į Italiją, kur susirado agentą ir nusifilmavo keliose reklamose. 1972 m. ji gavo dingusios merginos vaidmenį giallo filme „Ką jūs padarėte Solanž?“, kuris yra laikomas vienu geriausiu žanro pavyzdžių. Juostos sėkmė ir tais pačiais metais žurnale vyrams „Playmen“ išspausdintos nuotraukos leido jai sulaukti naujų pasiūlymų.
1975 m. Kyton grįžo į JAV ir įsikūrė Niujorke. 1978 m. ji atliko pagrindinį vaidmenį kontroversiškame filme „Spjaunu ant tavo kapo“, pasakojančiame apie išprievartautos moters kerštą savo skriaudėjams.
Vėliau aktorė persikėlė gyventi į Los Anželą, tačiau kine filmavosi retai.

Šeima

1979 – 1982 m. Kyton buvo ištekėjusi už Meir Zarchi, filmo „Spjaunu ant tavo kapo“ režisieriaus.
1993 – 2005 m. jos vyru buvo 35 m. vyresnis prodiuseris Sidney Luft.
Arcyzas

Istorija

Arcyzą 1816 m. įkūrė vokiečių kolonistai iš Viurtembergo. Jie gyvenvietę pavadino Prancūzijos miesto Arsi garbei, prie kurio 1814 m. jungtinė Austrijos–Prūsijos–Rusijos armija nugalėjo prancūzus. Verstasi daugiausia žemės ūkiu ir vynininkyste. Miesto statusas suteiktas 1963 m.
Teodoras Balnas

Biografija

Gimė ištremto 1863 m. sukilimo dalyvio šeimoje. 1913 m. baigė praporščikų mokyklą, per Pirmąjį pasaulinį karą 1914–1917 m. Rusijos imperijos kariuomenės kuopos vadas. 1919 m. tarnavo Nikolajus Judeničiaus baltagvardiečių armijoje.
Nuo 1920 m. sausio 15 d. iki 1927 m. tarnavo Lietuvos kariuomenėje. Iš pradžių kuopos, nuo 1920 m. spalio mėn. Septintojo pėstininkų pulko bataliono vadas. Pasižymėjo per nepriklausomybės kovas su Lenkijos kariuomenės Liucijaus Želigovskio rinktine. Pagal savo parengtą planą, kuriam pritarė Septintojo pėstininkų pulko karininkų susirinkimas ir divizijos vadas Edvardas Adamkavičius, naktį iš lapkričio 18 į 19 d. su 200 rinktinių karių apėjo lenkų Gardino pulką ir ankstų rytą puolė jį iš flango bei užnugario. Lenkai buvo iš 3 pusių apsupti ir sumušti. Lietuviai paėmė 200 belaisvių, jiems atiteko 2 patrankos, 24 sunkieji kulkosvaidžiai, apie 200 vežimų, 50 arklių, 250 šautuvų, 9 minosvaidžiai, 24 lauko virtuvės. Netrukus batalionas užėmė Širvintas. Nors želigovskininkai Širvintas dar buvo atsiėmę, bet po pakartoto jo vadovaujamų lietuvių karių apeinamojo manevro lapkričio 21 d. vėl buvo išmušti iš miesto. 1921 m. kapitonas.
1924 m. baigė Aukštuosius karininkų kursus. 1928–1939 m. tarnavo pasienio policijoje, ilgą laiką – Skuodo stoties nuovados viršininkas. 1939–1940 m. mokytojavo. Per sovietinę okupaciją 1941 m. birželio 14 d. NKVD suimtas, įkalintas Krasnojarsko Rešiotų lageryje, šeima ištremta į Sibirą. SSRS NKVD Ypatingojo pasitarimo 1943 m. sausio 2 d. nuteistas sušaudyti, 1943 m. vasario 11 d. išvežtas į Kansko kalėjimą, ten sušaudytas.
Lucas Di Grassi

Karjera

Sportininko karjerą Lucas pradėjo vairuodamas kartingus, o 2000 m. laimėjo 5 vietą Formulės A kartingų pasaulio čempionate.
2002 m. jis laimėjo antrąją vietą Brazilijos Formulės Renault čempionate, kitais metais užėmė tą pačią vietą Formulės 3 Pietų Amerikos čempionate.
Iki 2006 m. jis lenktyniavo įvairiuose čempionatuose, o nuo tų metų iki 2009 m. pabaigos lenktyniavo GP2 serijoje. 2007 m. čia laimėjo antrąją vietą, kitus dvejus metus buvo trečias.

Formulė 1

2008 m. brazilas išbandė Honda ekipos automobilį, o 2009 m. sezoną Lucas praleido Renault ekipos lenktynininko bandytojo vietoje.
2009 m. gruodžio 15 d. Virgin ekipa paskelbė, kad Timo Glocko komandos draugu ekipoje taps brazilas Lucas Di Grassi.

Pirelli

2012 m. kovo 30 d. pasirašė padangų testuotojo sutartį iki sezono pabaigos su Pirelli kompanija.

2014 m.

2014 m. brazilas pelnė keturis podiumus ir FIA ilgų distancijų lenktynių pasaulio čempionato įskaitoje užėmė ketvirtą vietą.
Tais pačiais metais dalyvavo 24 valandų Le Mano lenktynėse, kur su Audi komanda liko antroje vietoje. Taip pat su Audi ekipa jis prisijungė prie debiutinio Formulės E sezono.
Telewizja Suwałki

Telewizja Suwałki, Suvalkų Televizija - televizija įsikūrusi Suvalkų mieste, įkurta 1998 metais.
Adomas Mika (1996)

FC Šiauliai

Savo karjerą pradėjo Šiauliuose, žaidė FC Šiauliai ir jos dublerių ekipoje. 2013–2015 metais žaidė dublerių komandoje. 2015 metais A lygoje sužaidė 13 rungtynių, pelnė vieną įvartį, atliko vieną rezultatyvų perdavimą ir buvo gavęs vieną geltoną kortelę.
Kazimieras Aloyzas Matulaitis

Biografija

Baigė Seinų kunigų seminariją. 1920-1923 m. Fribūro universitete (Šveicarija) studijavo filosofiją, istoriją ir pedagogiką, filosofijos daktaras.
1941-1946 m. Londono Šv. Kazimiero parapijos kunigas.
Spaudoje pradėjo bendradarbiauti 1912 m. 1924 m. ir 1926-1927 m. Čikagoje dienraščio Draugas vyriausias redaktorius, 1927-1931 m. – administratorius, 1932-1933 m. Marijampolėje – žurnalo „Šaltinis“ redaktorius.  1947 m. Čikagoje įsteigė Lietuviškos knygos klubą.
Edmundas Niparavičius

Biografija

1981 m. baigė Vilniaus Universiteto Medicinos fakultetą, gydytojas. 2004 m. baigė Kauno medicinos universitetą, visuomenės sveikatos vadybos magistras. VšĮ Elektrėnų ligoninė vyr. gydytojo pavaduotojas medicinai.
2003–2011 m. ir 2015–2016 m. Elektrėnų savivaldybės tarybos narys.
Lietuvos centro sąjungos, 2003 m. Liberalų ir centro sąjungos narys.
Sutuoktinė Diana, vaikai Matas, Rokas.
Užsieniečių registracijos centras

Užsieniečių registracijos centras – įstaiga, teismo sprendimu sulaikytiems užsieniečiams laikinai laikyti ir teismo arba Migracijos departamento sprendimu užsieniečiams laikinai apgyvendinti, kitoms materialinėms priėmimo sąlygoms užtikrinti, tyrimui dėl užsieniečių asmens tapatybės ir dėl atvykimo į Lietuvą aplinkybių atlikti, užsieniečių apskaitai tvarkyti ir jų grąžinimui bei išsiuntimui iš Lietuvos vykdyti. Centras įsikūręs Pabradėje, Vilniaus g. 100, prie kelio  102  Vilnius–Švenčionys–Zarasai .

Istorija

Centras įkurtas 1997 m. Pabradėje, Pasienio policijos departamento prie Vidaus reikalų ministerijos Greito reagavimo bataliono dislokacijos vietoje kaip Užsieniečių registracijos centras prie Vidaus reikalų ministerijos. Jis vėliau buvo pavaldus Policijos departamentui prie Vidaus reikalų ministerijos.
2000 m. centras tapo tiesiogiai pavaldus Pasienio policijos departamentui prie VRM.
2007 m. centras pertvarkytas į Užsieniečių laikymo rinktinę, 2008 m. šioji vėl pertvarkyta į Užsieniečių registracijos centrą.
2016 m. centras prijungtas prie Valstybės sienos apsaugos tarnybos. 2017–2019 m. centro pastatai buvo rekonstruoti.
Thalía

Biografija

1981 m. pradėjo savo muzikinę karjerą. Dainavo vaikų grupėje „Din-Din“, su kuria išleido 4 diskus. 1986 m. buvo priimta į grupę „Timbiriche“ vietoj vokalistės Saschos Sokol. Tais pačiais metais buvo pakviesta vaidinti telenovelėje „Nelaimingoji sinjorita Limantur“. 1988 m. vaidino seriale „Quinceañera“, po kurio persikėlė į Los Andželą, kad pradėtų solo karjerą. 2000 m. filme „Kavinė „Mambo“ vaidino jauną puertorikietę.
Jukniškės koplyčia

Istorija

Pasak legendos, netoliese gyvenantis ponas susapnavęs keistą sapną. Aplankęs sapne regėtą vietą, medyje pamatė Švenčiausiosios Mergelės Marijos paveikslą. Toje vietoje, ant kalnelio jis liepęs pastatyti koplyčią. Kaimo klestėjimo laikotarpiu čia buvęs ir kunigas, ir zakristijonas, vargonininkas, veikė mokykla. Gegužės mėnesiais koplyčioje vykdavo gegužinės pamaldos. Švęsdavo ne tik Šv. Augustino, bet ir Sekminių antros dienos atlaidus.
Jukniškės koplyčios pavadinimas kilęs nuo pono, Juknos pavarde. Tam ponui gyvenant kaime, iš pradžių stovėjusi mažytė koplytėlė. Ponas ją nugriovęs. Po to smarkiai susirgęs, buvęs paralyžiuotas. Kartą susapnavęs, kad jam apsireiškė Mergelė Marija. Jukna nusprendė pastatyti didesnę ir gražesnę koplyčią. Šita koplyčia tebestovi iki šiol. 
Sovietiniais metais koplyčia ėmė nykti: prakiuro stogas, vagys išnešė vertybes, tarp jų – varpą. Prieš pat Nepriklausomybės atkūrimą apgriuvusi koplyčia suremontuota „Gegužės I-osios“ kolūkio pirmininko Stasio Sabaičio iniciatyva. Jis daug dėmesio skyrė aplinkos tvarkymui. Daugelyje vietų, taip pat ir prie koplyčios, įrengti tvenkiniai. Buvo atkreiptas dėmesys į prastą koplyčios būklę. Pritarus Kelmės klebonui, ji buvo sutvarkyta, pritaikyta maldai. Tuo metu Lietuvoje vyravo persitvarkymo Sąjūdžio nuotaikos, todėl tam prieštaraujančių nebuvo. Tėvas Stanislovas padovanojo šv. Augustino paveikslą ir kryžių. S. Sabaitis iš Kelmės gavo varpą. Sutvarkyta koplyčia buvo pašventinta 1989 m. rugpjūčio mėn. paskutinį sekmadienį per Šv. Augustino atlaidus.
2010 m. Liolių seniūnija koplyčią nudažė, buvo paremontuotas keliukas į Jukniškę. Ūkininkas Albertas Brazas prieš atlaidus sutvarkė koplyčios aplinką. Buvusi bibliotekos direktorė Monika Myniotienė išleido bukletą „Prikelta maldai“.

Architektūra

Koplyčia iškilusi kapinių ašyje, orientuota altoriumi į pietvakarius. Stačiakampis pastatas užbaigtas dvisiene apside. Pagrindiniame fasade išsiskiria portikas. Keturios kolonos remia išorėn išsikišantį trikampį frontoną. Šoninėse sienose yra po du didelius aukštai įstatytus langus. Lauko sienos apkaltos vertikaliomis lentomis. Kvadratinio plano bokštelį vainikuoja smailė su geležiniu kryžiumi. 
Kapines juosia lauko akmenų tvora (vietomis - jos fragmentai). Įrengti raudonų plytų mūro vartai, su keturšlaičiais skardiniais stogeliais, ant jų įtvirtintais metaliniais kryželiais.
Targalės valsčius

Istorija

Pirmą kartą Targalė rašytiniuose šaltiniuose (Thargolae), kaip kuršių kunigaikščio Lamekino valda (kiligunda) Ventavos žemėje, paminėta 1230 metais. 1253 m., po Kuršo padalijimo, Targalė atiteko Livonijos ordinui. XIX a. antrojoje pusėje buvo sudarytas Sarkanmuižos valsčius (vok. Rothof). XX a. trečiame dešimtmetyje prie Ventspilio nuo Kuldygos kelio ir Paventės (Lybciemas, Dzirtniekciemas) buvo prijungti kai kurie kaimai. 1935 m. Sarkanmuižos valsčiaus plotas buvo 308,2 km². 1939 m. jis buvo pervadintas Ventos valsčiumi. 1945 m. Ventos valsčiuje buvo sudarytos Liepenės, Targalės ir Ventos kaimų tarybos. 1954 m. Liepenės kaimą prijungė prie Ventos kaimo. 1961 m. dalį, o 1966 metais, kai Ventos kaimą panaikino, beveik jį visą prijungė prie Targalės valsčiaus. 1996 m. prie Ventspilio buvo prijungtos Maurciemo apylinkės. 2009 m. valsčius, kaip administracinė teritorija, buvo įtrauktas į Ventspilio savivaldybę. Po 1991 m. Latvijos vyriausybės nutarimo dalis valsčiaus kaimų (Lūžnia, Lielirbė, Mikeltuornis, Jaunciemas) įeina į Lyvių pakrantės teritoriją.

Gamta

Targalės valsčius išsidėstęs prie Baltijos jūros ir Irbės sąsiaurio pakrančių, taip pat Ventos kairiajame krante, jos žemupyje. Pajūryje yra vienas iš labiausiai išreikštų Latvijos sausumos ragų (kyšulių) – Uovišų ragas (latv. Ovišrags). Kraštovaizdis lygus: valsčius plyti Pajūrio žemumos Ventavos ir Irvės lygumose.

Upės

Venta, Irbė, Kamarcė, Elkškenė, Mauriniupė, Platenė, Aga, Jaunupė, Skaldė, Standzė

Ežerai

Klanezeras (67 ha), Puterezeras (8,3 ha)

Pelkės

Klanių pelkė, Platenės pelkė

Transportas

Valsčiumi eina pagrindinis kelias Ryga–Ventspilis (A10), regioniniai keliai Ventspilis–Piltenė (P122), Ventspilis–Kolka (P124) ir geležinkelio linija Ryga–Ventspilis (stotys – Ventspilis-2 ir Elkškenė).
Laidotuvių rūmai Liūdesys

Istorija

Laidojimo namus 2004 m. lapkritį aukcione iš Kauno miesto savivaldybės įsigijo fizinis asmuo už 1,9 milijono litų. Jonavos gatvėje veikiančiam „Liūdesiui“ priklausė 1500 m² pastatas. Juose savo artimuosius šarvojo žymūs kauniečiai. Vėliau pagrindinius laidojimo namus nurungė privatūs konkurentai. Pasak savininko, „Liūdesyje“ per mėnesį buvo pašarvojama 18-20 mirusiųjų. 2006 m. lapkričio mėn. laidojimo namai uždaryti remontui. Vėliau keitėsi savininkai, objektas tapo kelerius metus nebenaudojamas, ėmė nykti. Pastatą–vaiduolį, nepaisant Kauno architektų raginimų paskelbti jį valstybės saugomu objektu, net buvo užsimota nugriauti.       2010 m. pastatą dar nuniokojo, kaip manoma, tyčinis padegimas. Praėjus ketveriems metams po gaisro, 2013 m. buvo tvarkoma ir aptveriama teritorija, kuopiamos šiukšlės, užkalamos pastato angos.

Architektūra

Objektas turi estetinę vertę  dėl savitos raiškos bendrame tuo metu vyravusios tipinės architektūros fone. Plastiška, skulptūriška statinio tūrinė erdvinė kompozicija yra vienas išraiškingiausių vėlyvojo sovietmečio modernizmo stilistinės raiškos pavyzdžių Kauno mieste ir kartu visoje Lietuvoje. Objektas yra vienintelis Kaune ir vienas iš nedaugelio tokio funkcinio tipo pastatų Lietuvoje (po vieną tokio tipo pastatą pastatyta Vilniuje, Klaipėdoje, Šiauliuose ir Panevėžyje). 
Objektas netaisyklingos formos, jo kompozicija išsiskiria iracionalia, bet vizualiai efektinga sienų plastika. Išorėje dominuoja natūralios, šviesios, pastelinės spalvos. Sienos – plytų mūro, tinkuotos terazitiniu tinku. Interjere panaudotos dolomito plokštės. Mažoji architektūra projektuota kompleksiškai su objektu: originalios formos šiukšlių dėžės, suoliukai, atraminės sienelės, interjero skulptūriniai elementai, reklaminės iškabos, vidaus baldai ir apšvietimas. Funkcinę objekto paskirtį geriausiai atspindi skulptūra „Liūdesys“, balti gipsiniai interjero reljefai ir fakelus imituojantys stikliniai šviestuvų gaubtai.
Gurgždus

Gurgždus (angl. crunchy) - tam tikro maisto konsistencijos lygio apibūdinimas. Gurgždžia konsistencija pasižymi obuolys, žalia morka.
Zelotai

Zelotai (hebr. קנאי) - tai uolieji judėjai arba kitaip žydai nacionalistai. Jų bendruomenė susikūrė besiremdama Judo Makabiejaus idėjomis, antrame amžiuje prieš Kristaus gimimą. Pats Judas Makabiejus buvo sukilėlių vadas, atkovojęs iš graikų Jeruzalės šventyklą.
Zelotai atsisakė mokėti romėnams mokesčius bei vardan Dievo Karalystės žemėje, buvo pasiryžę kovoti su ginklais rankose. Jie surengė ne vieną maištą. Nors dažniausiai tai buvo įvardijama tik kaip „vietiniai neramumai“. Romėnai dėl zelotų sukilimų visiškai sugriovė Jeruzalės šventyklą.
Romas Rainys

Romas Rainys (g. 1965 m. spalio 12 d.) – vienas žinomiausių gitaristų Lietuvoje, dirbęs su „Foje“, „Katedra“, „Rojaus tūzai“ ir su kitomis muzikinėmis grupėmis.

Biografija

Rainys pradėjo muzikuoti 1985-ais metais roko grupėje „Foje“. Iš pradžių, Rainiui teko groti bosine gitara, bet prisijungus Dariui Burokui, jam atiteko solinės gitaros pareigos. „Foje“ veiklai sustojus 1988-ais metais, Rainys persikėlė į sunkiojo roko grupę „Katedrą“. 1990-ais metais su grupės dainininku Povilu Meškėla paliko „Katedrą“ ir įkūrė naują grupę – „Rojaus tūzai“. Pastarąją grupę paliko 1996–1998 metais.
Rainys taip pat padėjo solo muzikantams kaip Gytis Paškevičius, Ovidijus Vyšniauskas ir Andrius Mamontovas įrašinėti albumus.
2005–2007 metais talkino Jurgos Šeduikytei. 2007-ų metų kovo 11-ąją dieną surengė pirmąjį solinį koncertą Kaune. Nuo 2011 m. Rainys groja „Merlin“ grupėje.
Asua

Istorija

Kompostela de Asua 1504 m. buvo įkurta konkistadoro Diego Velaskeso (vienas seniausių miestų Amerikoje). Tačiau 1751 m. Asuą sunaikino žemės drebėjimas. Asua atstatyta 8 km nuo buvusios vietos, 1844 m. suteiktas miesto statusas.
Marytė Morkūnienė

Biografija

1969 m. baigė Vilniaus universitetą, sanitarijos gydytoja. Trakų visuomenės sveikatos priežiūros ir specialistų tobulinimo centro skyriaus vedėja.
Nuo 2003 m. Liberalų ir centro sąjungos Trakų rajono skyriaus narė.
2003–2007 m. ir nuo 2007 m. Trakų rajono savivaldybės tarybos narė.
Sutuoktinė Adomas, vaikai Adomas, Julita.
Algirdas Audzijonis

Algirdas Audzijonis (g. 1935 m. liepos 7 d. Kėdainiai) – Lietuvos fizikas, Vilniaus pedagoginio universiteto (VPU) profesorius, habilituotas fizinių mokslų daktaras.

Biografija

1959 m. baigė Vilniaus pedagoginį institutą. 1971 m. fizikos ir matematikos mokslų kandidatas („Stibio sulfido monokristalų optinės savybės“, VVU. Vad. A. Karpus, J. Batarūnas), nostr. dr. 1993. 1997 m. habilituotas gamtos mokslų (fizika) daktaras („Juostinė sandara, optinės savybės, minkštoji moda SbSI ir Sb₂S₃ tipo kristaluose“, VVU).
Nuo 1959 m. Vilniaus pedagoginio instituto (nuo 1996 m. – VPU) dėstytojas, nuo 1973 m. Vilniaus pedagoginio instituto docentas, nuo 1985 m. Kietojo kūno optikos laboratorijos vadovas, nuo 1993 m. Bendrosios fizikos katedros vedėjas, 1998 m. profesorius.

Mokslinė veikla

17 išradimų bendraautoris ir 9 patentų savininkas. Daugiau kaip 80 mokslinių straipsnių bendraautoris. Svarbiausi darbai iš feroelektrinių savybių, juostinės sandaros, fazinių virsmų fizikos. Mokslinis vadovas 8 daktarų: Jan Siroic, Kęstutis Žičkus, Vidas Paulikas Antanas Krikščiūnas , Leonardas Žigas , Raimundas Žaltauskas . Audrius Pauliukas . Raimundas Sereika.
Moksliniai darbai 2007 m. ir 2011 m. pristatyti Mokslo valstybinei premijai gauti.
Erdvės (žurnalas)

Erdvės – nepriklausomos spaudos leidinys, ėjęs 1988–1993 m. Vilniuje.

Istorija

Leidinį įsteigė, leido ir redagavo Auksė Aukštikalnienė. Tiražas 1988 m. – 2000 egz., 1992 m. – 3000 egz. Išėjo 23 numeriai.
Spausdino rašinius visuomenės gyvenimo ir politikos klausimais.
Vilmantas Tamošaitis

Vilmantas Tamošaitis (g. 1966 m. balandžio 20 d.) – Lietuvos karininkas (brigados generolas), Lietuvos kariuomenės Jungtinio štabo viršininkas.
Brigados generolas Vilmantas Tamošaitis gimė 1966 metų balandžio 20 dieną, Marijampolės rajone. Tarnybą beatsikuriančioje Lietuvos kariuomenėje pradėjo 1992 metais, kuomet buvo paskirtas į Lauko kariuomenės brigados Alytaus motodesantinio bataliono Marijampolės būrio vado pareigas. Tais pačiais metais, įgijus bakalauro mokslinį laipsnį, buvo suteiktas pirmasis karininko, leitenanto laipsnis.
1993 - 1999 metais tarnavo Marijampolės motodesantiniame batalione pradedant kuopos vado pavaduotoju, vėliau ginklų tarnybos viršininku bei bataliono vado štabo viršininku. Šiuo laikotarpiu pabaigia Generolo Jono Žemaičio Lietuvos karo akademijos I-osios pakopos studijas.
2001-aisiais metais, Vokietijos Bundesvero vadovavimo akademijoje pabaigus tarptautinius Gynybos štabo - Admirolų štabo tarnybos kursus, paskiriamas tarnauti į Lietuvos Krašto apsaugos ministerijos Gynybos štabo J3 gynybos planavimo skyrių, vyresniuoju specialistu.
2003 - 2005 metais vadovauja Alytuje dislokuotam Didžiosios kunigaikštienės motorizuotajam pėstininkų batalionui. 2005 metais paskiriamas tarnauti Motorizuotosios pėstininkų brigados "Geležinis Vilkas" štabo viršininku.
2008 metais mokosi JAV Oro pajėgų koledže, kur apsigina strateginių tyrimų magistro mokslinį laipsnį. 2008 metais grįžus į Lietuvą paskiriamas tarnauti MPB "Geležinis Vilkas" vadu. Šiose pareigose tarnauja iki 2011 metų, po to paskiriamas į Lietuvos kariuomenės Jungtinio štabo viršininko pareigas. po metų, 2012 metais suteikiamas brigados generolo laipsnis.
Brigados generolas Vilmantas Tamošaitis mėgsta medžioti, domisi ginklais ir juos kolekcionuoja (papildomos priemonės šalies gynybai niekada nepakenks). Puikiai kalba trimis užsienio kalbomis: vokiečių, anglų bei rusų.
Rėjaus sala

Rėjaus sala (isp. Isla del Rey – „Karaliaus sala“) – didžiausia sala Perlų salų grupėje, esančioje Panamos įlankoje (Panama, Panamos provincija). Plotas – 234 km². Tai antra pagal dydį Panamos sala (po Koibos). Paviršius žemas, lygus, kranto linija raižyta, gausu nedidelių užutėkių. Pagrindinė gyvenvietė – San Migelis (šiaurėje). Šalia jo ir pačiuose salos pietuose yra oro uostai.
Salą 1513 m. spalį atrado Vaskas Nunjesas de Balboa savo pirmojoje kelionėje Ramiuoju vandenynu. Dėl blogų oro sąlygų jis į salą išsilaipinti negalėjo. Ją pavadino Rika (Isla Rica – „Turtingoji sala“).
Dekoratyvinė virvelė

Dekoratyvinė virvelė (angl. gimp, piping cord; rus. декоративный шнур) – plona puošybai siuvinėjant skirta virvelė, šilkinė, vilnonė ar medvilninė, dažnai pastandinta metaline gija ar viduje einančia stangria šerdimi. Tokia virvelė naudojama drabužiams, užuolaidoms, baldams apsiūti.
Anksčiau terminu angl. gimp vadino tik virveles su šerdimi ar vielute centre, o dabar šis žodis dažnai reiškia ir patį puošinį iš tokios virvelės. Kai kurios dekoratyvinės virvelės būna padengtos karoliukais ar blizgučiais.
Angliškas terminas gimp supintoms aplikacijoms žinomas nuo XV–XVI a. Tada gijos būdavo supinamos į dekoratyvines plokščias virveles, iki 7 mm pločio. Pinant tokias virveles kartais naudojo šeivas. Iš supintų virvelių sudarydavo ornamentus, kuriuos prisiūdavo prie audeklo.
Disleksija

Priežastys

Tyrinėtojai bandė ieškoti biologinių disleksijos priežasčių, nes liga buvo atrasta dar 1881 m. ir terminas dyslexia buvo pasiūlytas dar 1887 m. Disleksijos etiologijos teorijos vis dar vystomos ir nėra pilnai aprašytos.

Genetika

Genetiniai disleksijos tyrimai tiria smegenis sirgusiųjų disleksija po autopsijos. Kai tyrėjai pažvelgė į anatominius (struktūrinius) pokyčius, jie pastebėjo skirtumą kalbos centre šia liga sergančiųjų smegenyse, kur susidarė mikroskopiniai smegenų žievės išsigimimai, vadinami ektopijomis, bei, rečiau, kraujagyslių mirkroskopiniai nenormalūs išsivystymai, o kartais smegenų žievės išsigimimai, susidarantys kaip mikroskopiniai vingiai.

Genų-aplinkos sąveika

Tyrimai ištyrė genų ir aplinkos santykį skaitymo sutrikimuose, studijuojant dvynius, kuriuose ištirta proporcija tarp paveldimumo ir aplinkos faktorių įtaka, kaip, pavyzdžiui, tėvų ir mokytojo mokymo kokybės tyrimas parodė, kad genetika turi didesnį poveikį padedančioje mokytis aplinkoje, negu mažiau mokymuisi optimalioje aplinkose.

Ligos valdymas

Naudojant kompensavimo strategijas ir terapija, disleksija sergantys gali išmokti rašyti ir skaityti su edukacine pagalba. Egzistuoja technika ir pagalbinės priemonės, kurios gali suvaldyti ar net paslėpti sutrikimo simptomus. Sumažinant vien stresą ir nerimą galima pagerinti rašomąjį suvokimą.
Disleksijos intervencijai su alfabetinėmis rašymo sistemomis fundamentalus tikslas yra pagerinti vaiko suvokimą tarp grafinių (raidės) ir foninių (garsų) komponentų, bei suderinti juos su rašymu ir tarimu, mokant sulieti garsus į žodžius. Tyrimai nustatė, jog mokymas akcentuojant vaizdinę kalbą (skaitymą) ir ortografiją (tarimą) duoda ilgiau trunkančius rezultatus negu vien tik sakytinis fonologinis mokymas. Ankstyva intervencija, kol kalbos sritys smegenyse vis dar vystosi yra pats sėkmingiausias būdas sumažinti ilgalaikius poveikius, formuojantis ligai.
Notariato teisė

Notariato teisė – notarinės veiklos teisė; notarų profesinės veiklos teisė. Visuma teisės normų, reguliuojančių notarinių veiksmų atlikimą, juos atliekančių asmenų (seniūnas, konsulinis pareigūnas) statusą, su jais susijusią veiklą. Apima civilinės teisės, administracinės teisės, kitas nuostatas.
Panevėžio Rožyno pagrindinė mokykla

Istorija

Mokykla pradėjo veiklą – 1971 m. rugsėjo 1 dieną. Steigėjas – Panevėžio miesto savivaldybės taryba.
Anksčiau buvo Panevėžio 9-oji vidurinė mokykla.
Jonathan Togo

Biografija

Džonatanas Frederikas Togas gimė 1977 m. rugpjūčio 25 ir augo Roklande, Masačiusetso valstijoje ir lankė žydišką mokyklą. 1995 m. baigęs Roklando vidurinę mokyklą įstojo į Vassaro koledžą Niujorko valstijoje, kuriame studijavo vaidybą. Laisvu nuo studijų laiku jis grojo grupėje "The Conquistadors". 1999 m. baigęs koledžą išvyko į Niujorką ir vaidino teatre. Niujorke jis vaidino epizodinius vaidmenis tokiuose serialuose kaip Specialusis dalinys 2, Įstatymas ir tvarka, filmuose "Mystic River". 2004 m. jis prisijungė prie CSI:Majamio serialo aktorių trečiajame serialo sezone ir vaidino naujoką kriminalistą.
Samsonas Rally Rokiškis

„Samsonas Rally Rokiškis“ – Lietuvos automobilių ralio čempionato etapas, pirmą kartą surengtas 2017 m. rugpjūčio 4-5 d. Rokiškio savivaldybės teritorijoje.
2017 m. tai buvo įskaitinis Lietuvos automobilių ralio čempionato IV-asis etapas bei FIA Baltic Rally Trophy IV-asis etapas. Šis ralis turėjo 12 greičio ruožų, kurių bendras ilgis siekė 133,44 km. Vyraujanti danga – žvyras, asfaltas.
Lapeliškiai

Aplinkinės gyvenvietės

Turmantas – 3 km